Joroeba (volk) - Wikipedia
Die Joroeba (Joroeba: Àwọn Ọmọ Yorùbá, letterlik: "Joroeba-volk") is 'n etniese groep inheems aan Suidwes-Nigerië, Benin en Togo wat suidwes van die Nigerrivier leef. Die etniese groep omvat sowat 43 miljoen mense en hulle praat Joroeba as moedertaal en Engels of Frans as tweede taal. Dit is saam met die Hausa en die Igbo een van die grootste etniese groepe in beide Nigerië en Wes-Afrika.
Joroeba-tromspelers in Ojumo Oro, Kwara-staat, Nigerië, April 2004
ca. 43 miljoen
Nigerië 40 miljoen
Benin 2,2 miljoen
Ghana 0,46 miljoen
Togo 0,3 miljoen
Ivoorkus 0,1 miljoen
Verenigde State 186 000
Verenigde Koninkryk 94 000
Kanada 3 000
Joroeba • Engels • Frans
Christendom (55%) • Islam (35%) • Joroeba-godsdiens (10%)
Afemai, Arogbo & Apoi Ijaw, Bariba, Bini, Ebira, Esan, Ewe, Fon, Igala, Itsekiri, Nupe
Ligging van die Joroebaland in Nigerië, Togo en Benin
Verspreiding van die Joroeba in Nigerië en Benin
Die kultuur van die Joroeba is kenmerkend vir die vroeë stigting van stede. Reeds in die Middeleeue het die grootste stede 'n bevolking van omtrent 100 000 gehad. Die nedersettingsgebied vorm nog vandag die digbevolkte kerngebied van Nigerië, waar hulle 21% van dié land se bevolking uitmaak. 22 van Nigerië se 50 grootste stede is daar geleë.
Die Joroeba-diaspora bestaan uit twee hoofgroeperings, een van hulle sluit relatief onlangse immigrante in, waarvan die meeste na groot ekonomiese veranderinge in die 1970's in die Verenigde State en die Verenigde Koninkryk gevestig het; die ander is 'n veel ouer bevolking wat terug dateer tot die Atlantiese slawehandel. Hierdie ouer gemeenskap het takke in lande soos Kuba, St. Lucia, Brasilië, Grenada en Trinidad en Tobago.
↑ (en) Nigeria at CIA World Factbook: "Yoruba 21%" out of a population of 174.5 million (2013 estimate)
↑ (en) Benin at CIA World Factbook: "Yorùbá and related 12.3%" out of a population of 9.6 million (2012 estimate)
↑ 3,0 3,1 (en) Joshuaproject.net "Two Yoruba groups are identified in Ghana, ife: 34,000 and yoruba: 426,000, giving a total population of 460,000"
↑ (en) Joshuaproject.net "Three yoruba subgroups are identified in Togo: The Ife: 132,000, The Kambole: 52,000 and the Yoruba proper: 108,000, giving a total population of 292,000."
↑ (en) Joshuaproject.net
↑ "Ethnic origins, 2006 counts, for Canada, provinces and territories" (in Engels). bottom: Statistics Canada. Geargiveer vanaf die oorspronklike op 8 Julie 2019. Besoek op 4 April 2010.
Wikimedia Commons het meer media in die kategorie Joroeba (volk).
(en) "Yoruba". Encyclopædia Britannica. Besoek op 10 Augustus 2019.
Ontsluit van "https://af.wikipedia.org/w/index.php?title=Joroeba_(volk)&oldid=2227609"
Last edited on 6 Julie 2020, at 22:10
Die bladsy is laas op 6 Julie 2020 om 22:10 bygewerk.